CELEX: 62009CN0275
Language: sl
Date: 2009-07-21 00:00:00
Title: Zadeva C-275/09: Predlog za sprejetje predhodne odločbe, ki ga je vložilo Raad van State (Belgija) 21. julija 2009 – Brussels Hoofdstedelijk Gewest in drugi proti Vlaamse Gewest; Druga stranka: Brussels International Airport Company NV, sedaj The Brussels Airport Company NV

7.11.2009   
            
            
               SL
            
            
               Uradni list Evropske unije
            
            
               C 267/28
            
         Predlog za sprejetje predhodne odločbe, ki ga je vložilo Raad van State (Belgija) 21. julija 2009 – Brussels Hoofdstedelijk Gewest in drugi proti Vlaamse Gewest; Druga stranka: Brussels International Airport Company NV, sedaj The Brussels Airport Company NV
   (Zadeva C-275/09)
   2009/C 267/51
   Jezik postopka: nizozemščina
   
      Predložitveno sodišče
   
   Raad van State
   
      Stranke v postopku v glavni stvari
   
   
               Tožeča stranka
            
            
               :
            
            
               Brussels Hoofdstedelijk Gewest in drugi
            
         
               Tožena stranka
            
            
               :
            
            
               Vlaamse Gewest
            
         
               Druga stranka
            
            
               :
            
            
               
                            
                        
                        
                           Brussels International Airport Company NV, sedaj
                        
                     
                            
                        
                        
                           The Brussels Airport Company NV
                        
                     
         
      Vprašanja za predhodno odločanje
   
   
               1.
            
            
               Če so na eni strani za dela na infrastrukturi letališča z vzletno stezo osnovne dolžine 2 100 m ali več in na drugi strani za obratovanje tega letališča predpisana različna dovoljenja in se zadnje navedeno dovoljenje – okoljsko dovoljenje – izda le za določeno časovno obdobje, ali je potem treba pojem „gradnja“ v smislu točke 7(a) priloge k Direktivi Sveta 85/337/EGS (1) z dne 27. junija 1985 o presoji vplivov nekaterih javnih in zasebnih projektov na okolje, kot je bila spremenjena z Direktivo Sveta 97/11/ES z dne 3. marca 1997, razlagati tako, da presoje vplivov na okolje ni treba opraviti le za dela na infrastrukturi, ampak tudi za obratovanje letališča?
            
         
               2.
            
            
               Ali ta obveznost izvedbe presoje vplivov na okolje velja tudi za podaljšanje okoljskega dovoljenja za letališče, to pomeni v primeru, da podaljšanje ni povezano s spremembo ali razširitvijo obratovanja, ter tudi v primeru, da je takšna sprememba ali razširitev načrtovana?
            
         
               3.
            
            
               Ali je treba obveznost izvedbe presoje vplivov na okolje v okviru podaljšanja okoljskega dovoljenja za letališče presojati drugače, če je bila takšna presoja vplivov na okolje opravljena že prej, na primer zaradi izdaje obratovalnega dovoljenja, ali če je letališče že obratovalo pred uvedbo obveznosti izvedbe presoje vplivov na okolje, ki jo je določil zakonodajalec Skupnosti ali nacionalni zakonodajalec?
            
         
      (1)  UL L 175, str. 40.